Rumbariro runoverengwa zvichibva paMuenzanisi uyo unopiwa nhamba 0o. Nhamba yerumbariro inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yerumbariro inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMuenzanisi; rumbariro -30o kana kuti 30oS iri kuChamhembe kweMuenzanisi. Mepu inotaridza mitsetse yelatitude ichibva kamadokero kuenda kumabvazuva.

Kugara nekugara varume vazhinji vanotya kuchengetana nemukadzi wavasina kuroora pamberi patezvara. Izvi vanotya kuzviita nokuti musi wokunzi mukadzi uyu afa kana kuti asangana netsaona ari muakdzi anga achichaya mapoto murandu wacho unorpwa ipapo wakaoma. Kune nhau dzinotaurwa zhinji dzokuti tezvara vanoramba kuviga mwanasikana anga achibika mapoto kusvikira roora kana imwe mirandu yaripwa.

Mazvimbakupa (one who yearns to give) zvinotaura munhu ane chishuvo chekupa - apa kuzvimba kusiri kukuvara kwenyama asi chishuvo - yearning.

Mukutaura mazuva ose homwe dziri pambatya kana kuti kabhegi kadiki. Mamwe mazwi anoreva homwe ndeanoti: mbudu, hombodo kana nyeda. Vane homwe dzakasimba kana dzakadzika ndivo vane mari yakawanda. Rimwe ramazwi aya ringagona kuzoshanda kuturikira chinonzi fiscus kana fiscal' kuEnglish, inova homwe yemari yehurumende. Izwi rokuti fiscus ndere Latin rinoreva purse or basket made of twigs in which money is kept.

Kudzora (Adjusting, restraining) zvinoreva hurongwa hwekuongorora nokuzivisana hunoitwa muhushangazhi nechinangwa chokuti zvinhu zvifambe zvichitevedza gwara rakawiriranwa kuti zvinofanirwa kufamba naro. Kuti pave nekukwanisa kudzora bundutso panofanirwa kunge paine mipimo iri kupimwa inova ndiyo inonongedza kuti zvinhu hazvisiri kufamba zvakanaka.

Chirara (Uncultivated or fallow patch in lands. 2. M Old grass (i e of previous season; grown dry, still standing). Sora rakasara mwaka wapera rinonzi murara kana ndara.

Nhabvu (Soccer) mutambo unotambwa nezvikwata zviviri chimwe chine vatambi gumi nemumwe. Nhabvu inotambwa nebhora rokuti vatambi vanenge vachikava bhora nechinangwa chekuti bhora rinwe kugedhi rechimwe chikwata.

Kusunura kana kudzuna (to castrate, to neuter) zvinoreva kucheka machende emhuka hono kuti isakwanisa kubereka. Mombe nembwa dzinosunurwa kuti dzirege kubereka. Mombe kana ichinge yakusunurwa kana kuti kuchekwa inonzi dhonza, ngavi kana kuti jong'osi. Mhuka dzinosunurwa senzira yokusarudza handira dzine rudzi rwakanaka.

Nyaruwata. Kune izwi rinoti mbwata kureva dumbu (belly); kwoitazve izwi rinoti nyabwata (Person with protruding stomach) apa kureva munhu ane chitumbu. Zvichida izwi rokuti nyabwata rinotodzana nezita rokuti Nyaruwata?

Muchidzidzo chePimanyika, Gurapakati (Diameter) zvinoreva mutsetse unopfuura nepakati (centre) pedenderedzwa uchinobata muganhu panzvimbo mbiri. Mutsetse uyu unotema denderedzwa kuita zvikamu zviviri zvakaenzana.

Rushinga (Restlessness, impatience) apa kureva kusagadzikana mupfungwa kana mumoyo - kazhinji kunoitika kana zvinhu zvisina kumira zvakanaka.